Diari Oficial de la Generalitat Valenciana


Sumari del DOGV 9355, del 06-06-2022 (2022/4625)

Informació pública del projecte de modificació puntual de la normativa del Pla d'acció territorial sectorial del comerç de la Comunitat Valenciana (PATSECOVA), aprovat pel Decret 215/2020, de 29 de desembre, del Consell.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4625


Data del document
:   20-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * cooperació administrativa

Informació pública del projecte de modificació puntual de la normativa del Pla d'acció territorial sectorial del comerç de la Comunitat Valenciana (PATSECOVA), aprovat pel Decret 215/2020, de 29 de desembre, del Consell. [2022/4625]  
En data 12 d'abril de 2021, d'acord amb el que es preveu en l'article 49 bis de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (ara article 51 del text refós de la Llei d'ordenació del territori, urbanisme i paisatge), va ser sotmesa a consulta pública prèvia, durant 20 dies hàbils, la modificació puntual de la normativa del Pla d'acció territorial sectorial del comerç de la Comunitat Valenciana, aprovat pel Decret 215/2020, de 29 de desembre, del Consell.  
Aquesta modificació respon a la necessitat d'ajustar determinats preceptes d'aquesta normativa a la repercussió real dels impactes i mobilitat que poden generar els establiments comercials que es dediquen sobretot a l'oferta de béns diaris d'un format mitjà.  
  
La modificació afecta els articles 38, 39 del títol VI, Criteris per al desenvolupament de nou sòl per a usos comercials, de la normativa esmentada, que regulen respectivament els estàndards d'aparcament i els requisits per a la càrrega i descàrrega de mercaderies; així com en els articles 45 i 46, inclosos en el títol VIII, la instal·lació d'establiments comercials, i que contenen la classificació dels projectes comercials basant-se en la seua afecció territorial, i els criteris de localització de nous establiments.  
Una vegada s'ha rebut l'informe ambiental i territorial estratègic de la Comissió d'Avaluació Ambiental de la Generalitat i s'han incorporat al projecte les determinacions contingudes en aquest informe, és procedent obrir el període de participació pública conformement amb el que preveu l'article 21 de la Llei 21/2013, de 9 de desembre, d'avaluació ambiental, i l'article 55 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juliol, del Consell.  
Per tot això, resolc:  
  
Primer  
Sotmetre a participació i informació pública la modificació del Pla d'acció territorial sectorial del comerç de la Comunitat Valenciana (PATSECOVA).  
Durant el termini previst en el punt tercer s'admetran, per al seu examen i consideració, suggeriments o al·legacions referides al projecte de modificació; es podran inadmetre les que reiteren arguments i redunden en aspectes prèviament informats.  
  
Segon  
Ordenar la publicació d'aquesta resolució en el Diari Oficial de la Generalitat Valenciana, en un diari no oficial d'àmplia difusió, en la pàgina web de la Conselleria d'Economia Sostenible, Sectors Productius, Comerç i Treball i en la pàgina web del PATSECOVA.  
  
Tercer  
El termini de participació pública i consultes serà de 45 dies hàbils i començarà a comptar l'endemà de la publicació d'aquesta resolució en el Diari Oficial de la Generalitat Valenciana.  
  
Quart  
Establir que, durant aquest període d'informació pública, la documentació podrà ser consultada en la pàgina web http://www.patsecova.es i en el següent enllaç de la Direcció General de Comerç, Artesania i Consum: http:cindi.gva.es/va/web/comercio.  
  
Cinqué  
Els suggeriments, al·legacions i observacions hauran de formular-se per escrit, dins del termini de participació pública indicat, a partir de la publicació d'aquesta resolució en el Diari Oficial de la Generalitat Valenciana, a la Direcció General de Comerç, Artesania i Consum, amb l'assumpte «Modificació PATSECOVA», i presentar-se per registre d'entrada de la Conselleria d'Economia Sostenible, Sectors Productius, Comerç i Treball: https://www.gva.es/va/inicio/procedimientos'id\_proc=18700&version=amp.  
  
I això sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de maig de 2022.- El conseller d'Economia Sostenible, Sectors Productius, Comerç i Treball: Rafael Climent González.